Hi ha mercats i sectors que s'han de viure per entendre'n els matisos i entrar-hi amb bon peu.
Per fer-ho, és indispensable conèixer els canals i distribuïdors d'entrada o identificar les oportunitats i les necessitats concretes.
Els Serveis d'internacionalització sectorial són programes a mida de cada àmbit i país que, seguint els passos específics, t'hi obriran les portes.
Consulta tots els programes especialitzats disponibles i apunta't al que s'adapti més a les teves necessitats.
Si no trobes el teu sector empresarial a la llista, consulta'ns.
ACCIÓ t'ofereix molts altres serveis d'internacionalització a mida de la teva empresa.
Tens productes o serveis adreçats a pal·liar els efectes de la COVID-19?
Estàs preparat per vendre'ls internacionalment?
La teva empresa s'ha transformat per desenvolupar nous productes contra la crisi?
El servei Export COVID-19 Solutions t'ajudarà a exportar les teves solucions contra l'emergència sanitària a nous països.
Si la teva empresa produeix material sanitari o de protecció, productes o serveis tecnològics o altres solucions relacionades amb la lluita contra els efectes de la malaltia, t'ajudem a portar-les a nous països.
L'Export COVID-19 Solutions ofereix l'assessorament que et permetrà conèixer els aspectes clau per vendre els teus productes a tot el món en un moment com l'actual.
Tot plegat a través del coneixement expert i local de les Oficines Exteriors d'ACCIÓ, un actiu diferencial per aprofitar les oportunitats i esquivar els obstacles a l'exportació.
En una situació extraordinària com l'actual resulta imprescindible conèixer les barreres que poden sorgir: marcs normatius diferents, canvis en els canals de distribució o nous compradors, entre d'altres, són les barreres més habituals.
Vols vendre internacionalment les teves solucions contra la COVID-19?
T'ajudem a fer-ho possible, sol·licita ara el servei!
El servei Export COVID-19 Solutions va dirigit a empreses o centres tecnològics que vulguin exportar els seus productes, serveis o tecnologies dirigides a pal·liar els efectes del coronavirus.
El servei Export COVID-19 Solutions funciona en quatre fases successives:
Si vols saber-ne més detalls, contacta amb nosaltres!
Aquest tipus de servei es presta principalment des de les Oficines Exteriors d'ACCIÓ, amb els seus equips experts en les particularitats de cada país.
Cada projecte concret pot durar aproximadament 3 mesos i té una càrrega horària prevista de 90 hores.
Les empreses que sol·licitin aquest servei disposaran del descompte extraordinari COVID 50% (el preu final del servei serà de 900 euros).
Pots consultar aquí els detalls dels preus dels serveis de les Oficines Exteriors, on l'empresa assumeix parcialment el cost del servei, que és cofinançat per ACCIÓ.
T'agradaria vendre els teus productes a través del servei Export COVID-19 Solutions?
Portar els teus vins i caves als mercats dels dos principals importadors de vins del món és possible gràcies al Catalan Wines.
Aquest servei et facilita l'entrada als Estats Units, Alemanya i puntualment en altres països per tal que puguis presentar el teu producte a diferents professionals del sector.
Contacta amb ACCIÓ per obrir mercats als teus vins i caves!
El programa Catalan Wines va dirigit a tots aquells cellers catalans que vulguin ampliar el seu negoci dirigint-se al mercat dels Estats Units i Alemanya.
Els Estats Units són el primer importador mundial de vins.
Des del 2010, Catalan Wines hi ha organitzat 30 esdeveniments de tasts de vins professionals a diferents ciutats amb una cinquantena de cellers de 10 DO catalanes diferents.
Dos de cada tres han repetit en les diferents edicions i el 73% dels cellers participants del programa han tancat acords comercials.
Descobreix com entrar al mercat nord-americà.
Alemanya té un alt potencial d'importació i és el primer país on Catalunya exporta vins i caves.
És per això que l'any 2014 es va replicar el programa dels Estats Units al país germànic.
A més dels esdeveniments de tast, aquest servei incorpora una plataforma de promoció digital que contribueix a familiaritzar els consumidors alemanys amb els productes catalans i a optimitzar la inversió del celler en màrqueting digital.
Des del naixement del programa ja s'han promocionat més de 35 cellers catalans i el 40% dels participants han tancat acords comercials.
Descobreix com entrar al mercat alemany.
A banda d'esdeveniments als Estats Units i a Alemanya, el programa Catalan Wines organitza de forma puntual activitats en altres països amb bones oportunitats de negoci pels cellers catalans.
Darrerament s'han organitzat esdeveniments a Dinamarca, Bèlgica i els Països Baixos.
Durant l'any 2020, el programa portarà les seves activitats al Japó i a Suïssa.
El programa Catalan Wines és un servei permanent d'ACCIÓ.
Vols conèixer més a fons el mercat mexicà?
Tant se val si produeixes peces electròniques, retrovisors o caixes de canvi, formar part del Mexicauto va molt més enllà d'un servei concret, és convertir-te en una part activa de la xarxa d'empreses catalanes del sector de l'automoció i que ja treballen al país nord-americà.
Una oportunitat per saber a qui vendre els teus productes o com ampliar la teva presència al país.
No et tanquis cap porta i puja al vehicle que farà créixer el teu negoci, suma't al Mexicauto!
I a tot plegat, hi pots sumar tots els serveis d'internacionalització habituals d'ACCIÓ.
Mexicauto es dirigeix a empreses catalanes de qualsevol àmbit dins del sector de l'automoció que operin a Mèxic o tinguin interès a fer-ho.
Tant si ja estàs establert al país com si tot just comences a interessar-t'hi, al Mexicauto hi ha lloc per a tu.
Un cop sol·licitis formar part del Mexicauto, ens posarem en contacte amb tu per establir una primera trobada amb els nostres experts.
Parlarem sobre la teva empresa, quines opcions tens a Mèxic i plantejarem un primer full de ruta en funció de les teves necessitats.
A més, podràs realitzar una videoconferència amb la directora d'ACCIÓ a Mèxic DF, experta en el sector automoció, per establir els primers passos de col·laboració.
D'altra banda, un cop t'inscriguis a Mexicauto començaràs a gaudir de la resta d'avantatges de formar-ne part.
Et mantindrem al dia de totes les activitats específiques, actuacions agrupades o informacions rellevants del sector a Mèxic.
Contacta amb nosaltres per conèixer tots els detalls i multiplicar les teves opcions de fer negoci!
Formar part del Mexicauto és gratuït, així com l'assessorament i les primeres propostes de full de ruta.
No t'ho pensis més i apunta-t'hi ara!
Des de les nostres oficines a Catalunya i a tot el món estem constantment treballant en la posada en marxa de nous programes especialitzats per a les empreses catalanes per aprofitar les oportunitats de sectors específics en països i mercats concrets.
Durant aquest 2020, estem explorant les següents oportunitats:
Si vols saber més d'aquests programes pilot, posa't en contacte amb nosaltres.
Les Oficines Exteriors d'ACCIÓ han identificat 202 oportunitats de negoci per a les empreses catalanes a tot el món i que pots conèixer en mapa interactiu.
Totes aquestes oportunitats estan vinculades, de forma directe o indirecte, a l'emergència sanitària provocada per la COVID-19.
ACCIÓ ha elaborat el Catàleg de solucions COVID-19, un recull de les empreses i iniciatives que han desenvolupat solucions a Catalunya per fer front a la crisi sanitària i que tenen capacitat exportadora.
Les bodegues catalanes tenen bones oportunitats en un mercat madur com el germànic, interessat en producte de major qualitat; i en un país amb un paladar cada cop més educat i amb interès creixent pel vi com el polonès
Sommelier d'El Bulli entre 2002 i 2007 i director de vins i begudes de José Andrés ThinkFoodGroup entre 2008 i 2014, Lucas Payà ja fa 10 anys que aporta la seva experiència en el món del vi als Estats Units.
Fervent defensor de l'educació com a element clau per a l'èxit del sector, també col·labora amb el programa Catalan Wines USA.